જેમ દરેક ઘટનામાં બને છે તેમ આ ઘટનાને પણ રાજકીય રંગ આપવાનો પ્રયાસ થયો. કોંગ્રેસના આગેવાનોને ભાનુભાઈના મોત પાછળ સરકારને દોષિત ગણી હતી તો ભાજપના આગેવાનોએ પરિવારને મળીને સમજાવવાનો પ્રયાસ કર્યો હતો. દલિત આગેવાન અને ધારાસભ્ય જિજ્ઞેશ મેવાણીએ શરૂઆતથી જ આ મામલામાં પીડિત પરિવારની સાથે રહીને તેમને ન્યાય મળવો જોઈએ તેવી માગણી કરી હતી. ટૂંકમાં એવંુ કહી શકાય કે ગુજરાતને જો વિકાસનું મોડલ કહેવામાં આવતું હોય તો અમલદારશાહીમાં પણ તેનો પ્રભાવ દેખાવો જોઈએ. સામાન્ય જનની સાચી વાતને અધિકારીઓ સમજીને ત્વરિત નિકાલ કરે તો ભાનુભાઈ જેવા અનેક નિર્દોષ લોકોના ભોગ લેવાતા બચી જશે અને આ જ ભાનુભાઈને સાચી શ્રદ્ધાંજલિ અર્પી કહેવાશે!